Արտակարգ պատահարը տեղի է ունեցել քաղաքի Գուանլին շրջանում ճանապարհի մոտ տեղակայված ապօրինի կառույցները քանդելու ժամանակ: Չինական լրատվամիջոցների տեղեկություններով՝ տղամարդը, ում, ենթադրաբար, պատկանում է մեկ կամ մի քանի կառույց, աշխատողների հետ վիճել է: Համացանցում հրապարակված տեսանյութում երևում է, թե ինչպես է սև մարդատար ավտոմեքենան մեծ արագությամբ սլանում բաժանարար պատնեշի վրա և վրաերթի ենթարկում նարնջագույն բաճկոններով աշխատողների խմբին: Փոխադրամիջոցի ղեկին եղած Վեյ ազգանունն ունեցող տղամարդուն ոստիկանները ձերբակալել են: